Brian Udaigwe

**Brian Ngozi Udaigwe** (født 19. juli 1964 i Tiko i Kamerun) er en biafra-nigeriansk katolsk geistlig, titulærerkebiskop og diplomat i Den hellige stols tjeneste.

## Liv og virke
### Bakgrunn
Brians foreldre var lærere, som reiste fra sted til sted, og han hadde dermed sin skolegang en rekke steder I 1977, etter fullført grunnutdannelse, gikk han på Central Ihitenansa College i den konfødererte staten Imo i Nigeria. Samme år bestemte han seg for å følge sitt prestekall, og fikk opptak til St. Mary Umuowa Seminary i Orlu, og var deretter tilknyttet St. Peter Claver Seminary i Okpala. Etter fem år med trening i karakter, spiritualitet, kunst og vitenskap, ble Udaigwe uteksaminert med imponerende resultater i 1982 fra West African Certified School (WASC).

Etter eksamen i Okpala var han en av de fire som ble valgt av fader Nathaniel Ndiokwere til å undervise ved Good Shepherd Seminary i Osina. Etter et års prøvetid i Osina begynte han å studere nær Ikot Ekpene, ved Bigard Memorial Seminary, da affiliert til Enugu Bigard Memorial Seminary, men studerte filosofi nær San Jose Major Seminary. Han tok slutteksamen i filosofi i 1987.

Etter dette ble han overført til Roma for studier i teologi, og studerte ved Det pavelige universitet Urbaniana. I 1990 tok han eksamen i teologi, og i 1991 tok han diplom i rural   sosiologi fra samme universitet.

### Prest
Brian Udaigwe ble presteviet 2. mai 1992 av biskop Gregory Obinna Ochiagha for bispedømmet Orlu i Nigeria.  Han studerte ved Det pavelige diplomatakademi og 
inntrådte 1. juli 1994 i Den hellige stols diplomatiske tjeneste og ble postert til Zimbabwe, Elfenbenkysten, Haiti, Belgia, Bulgaria, Thailand og Storbritannia og var en tid *[[charge d’affaires]]* i det apostoliske nuntiatur i London.

### Titulærerkebiskop, apostolisk nuntius til Benin og Togo
Pave Benedikt XVI utnevnte ham den 22. februar 2013 til titulærerkebiskop av Suelli., sammen med kollegene og også nuntius-utnevnte Michael Banach og Ettore Balestrero. Han ble bispeviet av kardinalstatssekretær erkebiskop Tarcisio Bertone den 27. april samme år. Medkonsekrerende var kuriekardinalene Marc Ouellet og Fernando Filoni.

Den 8. april 2013 utnevnte pave Frans Udaigwe til apostolisk nuntius i Benin. Han presenterte sine akkreditiver i Benin den 24. juni. Den 16. juli samme år ble han i tillegg apostolisk nuntius i Togo.

### Nuntius til Sri Lanka
Den 13. juni 2020 utnevnte pave Frans ham til apostolisk nuntius til Sri Lanka.

### Nuntius til Etiopia, og Djibouti
Den 12. april 2025 utnevnte pave Frans ham til apostolisk nuntius til Etiopia. Den 3. november ble han i tillegg utnevnt til nuntius til Djibouti.

Erkebiskop Udaigwe taler flytende språkene igbo, engelsk, italiensk og fransk, og klarer seg også på spansk, tysk og bulgarsk.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop *Brian Udaigwe* (1964- ) *2013

## Referanser